Diari Oficial de la Generalitat Valenciana


Sumari del DOGV 8950, del 12-11-2020 (2020/9141)

Notificació de sentència dictada en el procediment de Guarda i Custòdia número 1434/2018.
-----------------------------------------------------------------------------------------

### Dades del document

Número de DOGV
:   8950

Data del DOGV
:   12-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/9141


Organisme emissor
:   Jutjat de Primera Instància número 26 de València

Tipus de document
:   Edicte

Notificació de sentència dictada en el procediment de Guarda i Custòdia número 1434/2018. [2020/9141]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte, faig saber que en les actuacions de família, guarda, custòdia o aliments de fills menors no matrimonials no consensuats [F02] - 001434/2018, seguides a instàncies de Bolivar Stalin Díaz Haro, contra Gabriela Isabel Arias Villegas, en situació de rebel·lia, en data 10 de febrer de 2020 s'ha dictat la sentència que té la dispositiva com segueix:  
  
  
«Dispositiva  
Estime la demanda plantejada per Bolivar Stalin Díaz Haro, contra Gabriela Isabel Arias Villegas, declarada en rebel·lia, en què ha sigut part el Ministeri Fiscal, i dispose les següents mesures respecte a la filla comuna:  
1. Tots dos progenitors ostentaran la pàtria potestat sobre la menor, si bé s'atribueix al demandant Bolivar Stalin Díaz Haro l'exercici en exclusiva de la pàtria potestat i la guarda i custòdia de la menor.  
2. Se suspén el dret de visites de la demandada amb la seua filla menor d'edat fins que la interessada sol·licite, mitjançant el procediment corresponent, la represa d'aquestes.  
3. La mare haurà d'abonar, en concepte de contribució als aliments de la filla comuna, la quantitat de 150 euros mensuals, des de la data de presentació de la demanda, quantitat que ha d'ingressar-se en el compte que designe el demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística.  
4. Les despeses extraordinàries de la filla que s'acrediten i que siguen necessàries o hagen sigut consensuades per les parts, hauran d'abonar-les els dos progenitors a mitges.  
Tot això, sense fer una condemna especial a les costes d'aquest procediment.  
Contra aquesta resolució es pot interposar un recurs d'apel·lació que ha de presentar-se per escrit, davant d'aquest jutjat, dins del termini de 20 dies des que es notifique, amb expressió de la infracció comesa segons el parer del recurrent i acompanyat d'un resguard que acredite haver efectuat el depòsit de 50 euros en el compte de depòsits i consignacions d'aquest jutjat, obert en el Banco de Santander, llevat que el recurrent tinga concedit el benefici de justícia gratuïta.  
Aquesta és la meua sentència, que pronuncie mane i signe.»  
I, a fi que valga de notificació en deguda forma a la demandada, Gabriela Isabel Arias Villegas, en situació de rebel·lia i parador ignorat, expedisc i signe aquest edicte.  
  
València, 12 de febrer de 2020.- La lletrada de l'Administració de justícia: Alicia Ordeig Rabadán.